Den Nord-Cimbriske Tilskuer, 1824-06-17
En Hovedgrund som Kjøbmanden ofte anføres, hvorfor han ikke altid kan være sorteret med gode forsvarlige Vare, er at disse under den nærværende Pengetrang, sjælden søger saa meget som godt Kjøb. Uhældigviis forstaae Faa udenfor Kjøbmandstanden sig paa at bedømme en Varesorts Godhed og Ægthed. Den Handlende derfor, der ville forsyne sig med et udmærket Assortiment af blot gode og ægte Vare, kunne ikke sælge disse til en Priis som hans øvrige Medhandlende og ville derved tabe i sin Søgning; vel kan man antage at han vilde vinde noget igjen, naar det blev bekjendt han solgte blot gode Vare, men dog neppe saa betydeligt, som han i Forhold dertil ville tabe, thi betragte vi blot det større Antal Kjøbere, ville vi finde: At uagtet Conjuncturerne have forværret sig, have dog desværre en større Luxus i alle Stænder indsneget sig, som det under nærværende i trange Pengetider, er saameget des vanskeligere at tilfredstille. Alle ville glimre, fra Hofdamen af og indtil den simpleste Bondepige og da hine gyldne Tider ikke ere meere, maae begge ofte lade sig nøie med uægte Stads, isteden for ægte, og maaske er den Første med Hensyn til den Rang hun beklæder mangen Gang simplere end den Sidste. Dette er ikke allene Tilfældet med Manufactur= og Gaalanterie-Vare; men med mange Artikler Bonden, behøver: han kjøber mangen et Jnstrument eller Redskab som behøves til hans Gaard og som han veed, ikke er af bedste Slags, for en ringe Priis, fordi han ikke har flere Penge og nu med Møisommelighed benytter sig af det i lige saa lang Tid, som det forrige Bedre. Jeg vil ingenlunde med alt dette undskylde, eller sige at Kjøbmanden skulle sælge slet. te for gode Vare; thi dette er Bedragerie; men at han saavidt muligt, bør være forsynet med begge Deele. Orden og Røiagtighed ansees ellers næst Retskaffenhed i Handel og Vandel, at være den største Anbefaling for enhver, og i Særdeleshed for Kjøbmanden; thi hvor ofte maae ikke især ved Commissions=Handel denne ganske fidere paa sin Correspondents Redelighed og Accuratesse. Pluraliteten forstiller sig ellers i Almindelighed, at der for at handle en Detail kun udfordres faa eller ingen Kundskaber; men denne Ider er ganske feil; allerede af hvad jeg forhen har anført, sees blandt andet, at Kjøbmanden skal kjende de Artikler hvormed han handler, og af hvor stor Vigtighed er ofte denne Ting ikke allene for ham selv; men ogsaa for sine Medmenneskers Sundhed, maaske har f. Ex. slet eller forfalsket Viin været Fleres Morder end man troer, intet er mere skadelige end de Surrogater som bruges til at sætte Couleur eller Smag paa Vine og Brændevine; det er jo almindelig bekjendt, at en af Geistlighedens store Revenner paa flere Steder i et vist catholsk Land, bestaae i Udsalget af Vine, hvis giftige Tilsætninger ikke allene ere skadelige for Sundheden, men endog inden faa Aar lægge et Menneske i Graven, En vis Handlende i Naboelandet maatte for nogle Aar siden bøde med sin Frihed fordi han havde solgt Vitriol fyre for Citronsyre. Selv i vores Egn skal en omreisende Pranger have solgt Kaffe, som han for at give mørkere Skiær, havde vasket i Vitriolvand, er dette Sandhed, fortjente han en saa alvorlig Rævselse, at han en anden Gang glemte, af lav Egennytte at skade sine Medmenneskers Helbred. Saaledes kunde man anføre en heel Deel Exempler paa, hvor vigtigt det er for den Handlende og for os, at han kjender de nødvendige, uskyldige og forbedrende Surrogater, og at han veed at adskille disse fra de skadelige.